ปกติปจดมาวันที่16ตรงทุกเดือนค่ะ แต่เดือนพคมา21ค่ะ แต่ตอนนี้ของเดือน มิย ยังไม่มาเลยค่ะ มันเลื่อนไหมคะ
สวัสดีค่ะ ระยะห่างระหว่างรอบประจำเดือนที่ปกติคือ 21-35 วัน ดังนั้น หากประจำเดือนในรอบก่อนมาวันที่ 21 พ.ค. เมื่อนับจนถึงวันนี้ วันที่ 5 ก.ค. เท่ากับ 45 วันแล้ว หากประจำเดือนยังไม่มา ก็ถือว่ามีอาการขาดประจำเดือน ซึ่งหากที่ผ่านมา ได้มีเพศสัมพันธ์ ก็ควรตรวจหาการตั้งครรภ์ดูเป็นอันดับแรก หากตรวจไม่พบ ก็จะเกิดจากสาเหตุอื่นๆ เช่น มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้น ซึ่งแนะนำควรรอประจำเดือนไปอีกซักระยะ หากประจำเดือนไม่มาใน 3 เดือน จึงควรไปพบแพทย์เพื่อตรวจหาสาเหตุอื่นๆ ต่อไป เช่น การผลิตฮอร์โมนของรังไข่ผิดปกติ ภาวะไทรอยด์ฮอร์โมนผิดปกติ มีพังผืดในมดลูก เป็นต้น